
**Navodila za delo na daljavo – teden 8 (11. 5. do 15. 5. 2020)**

Pozdravljen-a,


Sedaj pa zares še čisto malo, da se vidimo. Se že veseliš? Jaz zelo ☺ Prosim, da mi slike današnjega dela še zadnjič pošlješ na elektronski naslov.

1. **Najprej preveri rešitve nalog, ki si jih reševal-a prejšnji teden:**

**DZ 75/14**



**DZ 75/15**



Zgornja vrstica:

- by car

- by plane

Spodnja vrstica:

- on foot

- by bike

- by bus

Sedaj v zvezek prepiši poved, **ki velja zate** in jo prevedi v slovenščino, na primer:

**I go to school by bus. V šolo grem z avtobusom.**

**Rešitve delovnega lista** najdeš [tukaj](https://drive.google.com/file/d/1B1BBq1jm4E3I2-LzyvkUP8fYq2QP55ub/view?usp=sharing). V besedo balon se je pritihotapil tiskarski škrat. Poglej, katero črko je izmaknil. Prosim, dopolni jo na svoji kopiji delovnega lista.

1. **Stop and check DZ 78-81**

Prosim, da rešiš ponovitev zadnjih dveh enot:

**V nalogi A** z zeleno pobarvaj vse besede, ki so povezane s hrano. Preostale pobarvaj modro.

**V nalogi B** besede prepiši v tri skupine: v prvo tiste, ki predstavljajo kopenski promet, v drugo tiste, ki predstavljajo zračni promet in v zadnjo tiste, ki spadajo v vodni promet.

**V nalogi C** v vsaki VRSTICI obkroži vsiljivca. Premisli, zakaj ne spada v skupino. Zadnji primer lahko izpustiš.

**V nalogi D** dopolni manjkajoče črke, da dobiš besedo, ki poimenuje sličico.

**V nalogi E** izberi pravilno možnost. Peti primer lahko izpustiš.

**Nalogo F bomo igrali v šoli.**

**V nalogi G** preberi trditve ob raketi in po resnici pobarvaj ustrezne dele rakete.

1. Preberi spodnjo pesmico. Naučiti se jo boš moral-a na pamet, ker **jo bom ocenila.** Lahko razbereš o čem govori?

|  |
| --- |
| **How do you go to school?**  On Monday I go by underground,  On Tuesday I catch the train.  On Wednesday I drive our car,  I never fly a plane.  On Thursday I ride my bike,  On Friday I walk to school.  On Saturday and Sunday  I don't go at all. |

1. Za zaključek pa zavrti še [kolo sreče](https://wordwall.net/resource/2180622) in poimenuj prevozno sredstvo, na katerem se ustavi puščica. Ko ga poimenuješ, klikni gumb Eliminate. Igraj toliko časa, da zmanjka sličic. Katero vozilo ti je ostalo zadnje?